Prača (rijeka)
<s>Prača je rijeka u Bosni i Hercegovini, lijeva pritoka Drine.</s><s>Izvire (Vrelo Prače) na sjevernim padinama Jahorine na 1540m. nadmorske visine, u izvorišnoj čelenci iz koje nastaju izvori, Stansko vrelo, Kadino vrelo i Vrela Prače.</s><s>Izvorište je definisano izvorom koje se naziva Kadino vrelo.</s><s>Protiče kroz naseljena mesta: Podgrab, Prača, Renovica, Mesići i Ustiprača gdje se ulijeva u Drinu na nadmorskoj visinu 327 m, pa je ukupni pad 1173 m ili 23,5‰.</s>

<s>Dolinom Prače prolazila je i uskotračna željeznička pruga Sarajevo – Užice, koja je ukinuta 1974. godine.</s><s>Prugu je izgradila Austro-Ugarska 1906. godine.</s>

<s>Geologija</s>

<s>U geološkom pogledu sliv je predstavljen paleozojskim kompleksom koje čine podlogu mezozojskim naslagama.</s><s>Najniži fluvijalni oblici predstavljeni su kvartarnim naslagama.</s><s>Za vrijeme oligomiocena  doline rijeka Prače nije imala sadašnju dubinu.</s><s>Njeno  usijecanje u apsolutnoj je vezi sa usijecanjem rijeke Drine.</s><s>Taj proces  počeo je u vrijeme srednjeg miocena i vršio se tokom oligomiocena, tj. za vrijeme jezerske faze.</s><s>Dolina Drine, kao i dolina Prače, starije su od pleistocena (ledenog doba).</s>

<s>Kod mjesta Hrenovica, zaseok Kaljani, na 639 metara n.v. Prača ulazi u debele slojeve trijaskih krečnjaka u kojima usijeca duboku kanjonastu dolinu (kanjon Kračule) u planini Gosina, na mjestima i preko 600 metara duboku.</s><s>Korito je usječeno sve do verfenskih klastika (Gojčevica), te predstavlja erozioni bazis ovog područja.</s><s>Kanjon Kračule (Kaljani-Mesići) je dug oko 20 kilometara i samo na nekoliko mjesta presječen je desnim pritokama, koje odsječno završavaju u Prači.</s><s>Ova dolina je potpuno izvan dohvata ljudskih naselja.</s>

<s>Vodotok</s>

<s>Sliv Prače ima površinu 1109 km².</s><s>Sliv je dosta asimetričan.</s><s>Lijeva slivna površina je višestruko veća i iznosi 828 km², u odnosu na desnu, koja iznosi 281 km².</s>

<s>Rijeka Prača je lijeva pritoka Drine, nastaje na istočnim padinama planine Jahorine.</s><s>Nadmorska visina glavnog izvora Prače na Jahorini iznosi oko 1460 m nadmorske visine, a ušće u Ustripači ima nadmorsku visinu 327 m, pa je ukupni pad 1173 m ili 23,5‰.</s><s>Veliki padovi rijeku Praču svrstavaju u izrazito planinski tok.</s><s>Protiče kroz naseljena mesta: Podgrab, Prača, Hrenovica, Mesići i Ustiprača. gdje se ulijeva u Drinu.</s><s>Dužina toka je 56,9 kilometara, a dužina vodotoka koji protiče kroz područje opštine Rogatica  je 24 km.</s>

<s>Od Hrenovice do Mesića Praču vodom bogate potočni sistemi kao desne pritoke; Čemernica, Dolovski potok, izvor nizvodno od HE Mesići i Dobrovački potok nizvodno od Mesića koji slivno odvodnjavaju Hadžića Ravan (1298 m) i Oštro (1004m).</s><s>Lijeva slivna površina Prače je hidrografski dezorganizirana i zbog propustljive geološke podloge ona je bezvodana.</s><s>Iz tih razloga na ovom potezu Prača ne prima niti jednu značajniju pritoku, osim kraških vrela promjenljive izdašnosti u Sudićima (Qmin 400 l/s) i  Govještica (Qmin 1250 l/s) u pećini Govještica.</s><s>Voda Govještice dolazi iz jednog izvora iz neispitanih dijelova podzemlja same pećine, u zimsko i proljetno doba izlazi voda iz pećine kao velika rijeka.</s><s>Tada voda ističe slapom iz prostranog ulaza u pećinu stvarajući nesvakidašnji prizor.</s><s>Podzemne vode rječice Rešetnice, koja ponire na Glasinačkoj visoravni, pojavljuju su u Govještici.</s><s>Veća lijeva pritoka je Rakitnica, koja protiče kroz [Rogatica|Rogaticu]] i ulijeva se iza Mesića.</s>

<s>Pećine 
Ova prava planinska rijeka je svojom vodom udubila korito i napravila atraktivnu riječnu dolinu koja je puna prirodnih ljepota.</s><s>Dio doline sa dvije pećine proglašen je za zaštićeno područje pod nazivom Park prirode Prača.</s>

<s>U kanjonu Prače, dvadesetak metara iznad korita rijeke, nalazi se Mračna pećina, poznata i kao pećina Banja Stijena (uglavnom u literaturi) po najbližem selu.</s><s>Najlakši prilaz pećini je od stare željezničke stanice Banj Stijena, makadamskim  putem  uzvodno  oko  500  metara (bivša trasa uskotračne pruge).</s><s>Na svega 40 m. od ove pećine je i ulaz u Govješticu, još jednu pećinu.</s><s>Za Govješticu se znalo kada i za Banj Stijenu (Mračna pećina), iz vremena izgradnje pruge uskog kolosjeka Sarajevo-Višegrad 1906. godine, samo što je Govješticu bez savremene speleološke opreme bilo teško savladati.</s><s>Tek 2013. godine sa ispitanih 9682 metra postala je apsolutni prvak Bosne i Hercegovine, ostavljajući iza sebe ranije rekordere, pećinu Izvor Mokranjske Miljacke (7200 m) i Vjetrenicu (7013 m).</s><s>U kanjonu se nalaze i manje poznate pećine: Podgorelica, Golubovićka, Međeđa, Šuplja pećina i dr.</s>

<s>Brana HE Mesići</s>

<s>U Mesićima se nalazi hidroelektrana, izgrađena 1950. godine.</s><s>Visina brane je 12.8, a dužina 36m. Akumulacija ima korisni volumen od 50.000 m³.</s><s>Instalirana su dva agregata ukupne snage 3.1 MW, a godišnja proizvodnja premašuje 21 GWh.</s><s>Pored nje izgrađena je Mini elektrana Mesići-Nova.</s>

<s>Reference</s>

<s>Vanjski linkovi 
 Rijeka Prača
 Govještica
 Vijesti iz Rogatice 
 Kanjon Prače</s>

<s>Prača
Pale-Prača</s>

